wannaphong/clean_thaiwikipedia huggingface dataset:
# ชีวิตรักวุ่น ๆ ของมาดามซุปตาร์
ชีวิตรักวุ่น ๆ ของมาดามซุปตาร์  ละครโทรทัศน์เกาหลีในแนวครอบครัว, ตลก, ดราม่า, โรแมนติก ออกฉายทางสถานีเอสบีเอส ระหว่างวันที่ 16 ตุลาคม ค.ศ. 2012 จนถึงวันที่ 7 เมษายน ค.ศ. 2013 ทุกวันเสาร์และอาทิตย์ ในเวลา 20:40 น. รวมทั้งสิ้น 51 ตอน สำหรับในประเทศไทยออกอากาศทางทรูเอเชียนซีรีส์ ของทรูวิชันส์ ทุกคืนวันพุธ, พฤหัสบดี และศุกร์ เวลา 22.00 น. เริ่มตอนแรก 8 สิงหาคม ค.ศ. 2014

 เนื้อเรื่อง 
นัม นา-บี (นาบี–나비 แปลว่า "ผีเสื้อ" ในภาษาเกาหลี) นักแสดงหญิงวัย 35 ปี ผู้เป็นดาราระดับซุปเปอร์สตาร์ของวงการบันเทิงเกาหลี แม้นาบีจะอยู่ในวงการนี้มานานกว่า 20 ปี แต่เธอกลับแสดงไม่ได้เรื่องเลย ทุกเรื่องที่เธอแสดงจะมีแค่หน้าเดียวตลอด แต่นาบีเป็นเจ้าแม่พรีเซนเตอร์ เธอมีผลงานโฆษณาเต็มไปหมด โดยเฉพาะสินค้าแฟชั่น เพราะเธอได้รับการยอมรับว่า มีความงามเป็นอมตะและมีเซนส์ทางแฟชั่นสูงมาก ด้วยความเป็นซุปเปอร์สตาร์ทำให้นาบีเป็นคนโผงผาง พูดจาไม่มีมารยาทต่อใคร และใช้ชีวิตห่าม ๆ แม้เธอจะไม่ได้ตั้งใจก็ตาม เธอพบรักกับนักธุรกิจหนุ่มหล่อ คิม จอง-อุก หรือที่เธอเรียกว่า รอย โดยผ่านการแนะนำของ ยุน ซอล-อา ผู้เปรียบเสมือนที่ปรึกษาและเพื่อนของเธอเพียงคนเดียว โดยที่หารู้ไม่ว่าที่แท้ จอง-อุก เป็นนักลงทุนอสังหาริมทรัพย์ที่หลอกเอาเงินลงทุนของผู้อื่นมาทำธุรกิจแล้วก็หลบหนีไปต่างประเทศ โดยที่ร่วมมือกับซอล-อา เพราะซอล-อา ต้องการจะแก้แค้นนา-บี เพราะนา-บีมีอดีตแค้นต่อเธอ ขณะเดียวกัน อี อู-เจ ทายาทเพียงคนเดียวของห้างเวิลด์ ห้างสรรพสินค้าใหญ่ของเกาหลี ผู้เป็นผู้จัดการฝ่ายการตลาด กำลังจะหาดารามาเป็นพรีเซนเตอร์ของห้าง ก็เลือกเอานัม นา-บี จากที่พบกับเธอโดยบังเอิญอย่างไม่น่าประทับใจ

ขณะที่จอง-อุก หนีไปต่างประเทศ นา-บี และแม่ได้ย้ายเข้าไปอยู่ในครอบครัวของจอง-อุก ซึ่งเป็นครอบครัวธรรมดา ๆ ที่ประกอบอาชีพทำร้านอาหารและหมักเต้าเจี้ยว ที่ต่างจังหวัด แม้จะมีวิถีชีวิตที่เรียบง่ายและแตกต่างไปจากที่นา-บีเคยใช้ แต่เธอก็อดทนและปรับตัวให้เข้ากับทุกคนให้ได้

 นักแสดง 
ตัวละครหลัก
 ยอม จอง-อา...นัม นา-บี
 พัก ยอง-วู...อี อู-เจ
 คิม ซัง-ซู...คิม จอง-อุก, รอย คิม
 ยุน เซ-อา...ยุน ซอล-อา
ตัวละครประกอบ
 คิม ยอง-เอ...อี จอง-เอ
 จัง ยอง...คิม แบ็ก-โฮ
 อี โอ-ฮี...แพ ซิน-จา
 คิม จอง-ฮุน...คิม ชาง-กี
 ชา ซู-ฮย็อน...มุก ซู-จอง
 ชอย มิน-ซัง...คิม แบ็ก-กี
 คิม จุน-ฮยุง...อี กุ๊ก-ฮี
 คิม กา-อึน...คิม ซัล-กู
 อิม ซัง-มิน...ฮง โม-รัน
 อี เฮ-ซุก...ซิลเวีย ชอย
 อี จอง-ฮุน...มุน ซัง-ชิก
 อี ฮี-จิน...ยอน จี-ยอน
 อ้างอิง
# ยศทหารกองทัพอากาศฝรั่งเศส
ตารางข้างล่างต่อไปนี้คือข้อมูลเกี่ยวกับยศทหารของกองทัพอากาศฝรั่งเศส

 สัญญาบัตร 
 ชั้นยศ นายพล (นายธง) Généraux  นายพัน Officiers supérieurs นายร้อย Officiers subalternes  นักเรียนนายร้อย EquivalentNATO code  OF-10   OF-9   OF-8   OF-7  OF-6   OF-5   OF-4   OF-3  OF-2  OF-1  OF-D อินทรธนู  70px 70px 70px 70px 70px 70px 70px 70px 70px 70px 70px 70px 70px ภาษาฝรั่งเศส Maréchal aérienne de France général d'armée aérienne	 général de corps aérien général de division aérienne général de brigade aérienne colonel lieutenant-colonel commandant capitaine Lieutenant Sous-Lieutenant Aspirant Aspirant élève de l'École de l'air (EA) Aspirant élève de l'École militaire de l'air (EMA) แถบแขน  50px 50px 50px 50px 50px 50px 50px 50px 50px 50px   คำแปล จอมพลอากาศ พลอากาศเอก พลอากาศโท พลอากาศตรี พลอากาศจัตวา นาวาอากาศเอก นาวาอากาศโท นาวาอากาศตรี เรืออากาศเอก เรืออากาศโท เรืออากาศตรี นักเรียนทำการนายเรืออากาศ นักเรียนนายเรืออากาศ

 ชั้นประทวน 
 ชั้นยศ  จ่านายสิบ  นายสิบ และ พลทหาร EquivalentNATO code  OR-9   OR-8  OR-7  OR-6   OR-5   OR-4   OR-3   OR-2  OR-1  อินทรธนู 70px 70px 70px 70px 70px 70px 70px 70px 70px ภาษาฝรั่งเศส major adjudant-chef adjudant sergent-chef sergent caporal-chef Caporal aviateur de première classe aviateur de deuxième classe คำแปล พันจ่าอากาศเอก (พิเศษ) พันจ่าอากาศเอก พันจ่าอากาศโท พันจ่าอากาศตรี จ่าอากาศเอก จ่าอากาศโท จ่าอากาศตรี จ่าอากาศตรีกองประจำการ	 พลทหาร

 อนุศาสนาจารย์ 
Chief Military Chaplain100 px 100 px 100 px Deputy Chief Military Chaplain90px 90px Regional military chaplain 90px 90px 90px Military chaplain90px 90px

 เปรียบเทียบยศทหารอากาศ 
ตารางข้างล่างต่อไปนี้คือข้อมูลเกี่ยวกับยศทหารอากาศของประเทศที่เคยเป็นอดีตอาณานิคมฝรั่งเศส
# วิกเตอร์ แม็กลาเกล็น
วิกเตอร์ แอนดรูว์ เดอ เบียร์ เอเวอร์เลจ แม็กลาเกล็น (10 ธันวาคม ค.ศ. 1886 – 7 พฤศจิกายน ค.ศ. 1959) เป็นนักมวยและทหารในสงครามโลกครั้งที่หนึ่ง ที่ผันตัวมาเป็นนักแสดงภาพยนตร์Obituary Variety, 11 November 1959, page 79. เขาเป็นที่รู้จักในฐานะนักแสดงสมทบที่เปลี่ยนคาแรกเตอร์ไปเรื่อย ๆ (character actor) โดยเฉพาะภาพยนตร์ที่มีฉากหลังเป็นตะวันตก และเคยร่วมงานภาพยนตร์กับจอห์น ฟอร์ดและจอห์น เวย์นถึง 7 เรื่อง แม็กลาเกล็นได้รับรางวัลออสการ์ สาขานักแสดงนำชายยอดเยี่ยมในปี ค.ศ. 1939 สำหรับการแสดงของเขาใน เดอะอินฟอร์แมร์
# ธงชาติลีชเทินชไตน์
ธงชาติลีชเทินชไตน์ เป็นธงสองสี คือสีน้ำเงินและสีแดง แบ่งครึ่งตามแนวนอน มุมบนด้านคันธงมีรูปมงกุฎ สีน้ำเงินแทนท้องฟ้า สีแดงแทน "ไฟในตอนเย็น" ที่มีการจุดทั่วไปในบ้านเรือน ส่วนมงกุฎแทน "ความเป็นอันหนึ่งอันเดียวของประชาชนและองค์พระประมุข" สีของมงกุฎยังไม่เป็นที่แน่ชัด โดย เดอะเวิลด์แฟกต์บุ๊ก และรอยเตอร์สระบุว่าเป็นสีทอง ในขณะที่แหล่งอื่น เช่น สารานุกรมบริตานิการะบุว่าเป็นสีเหลือง

ลีชเทินชไตน์ได้รับการสถาปนาในปี ค.ศ. 1719 ในฐานะราชรัฐของจักรวรรดิโรมันอันศักดิ์สิทธิ์และได้รับเอกราชในปี ค.ศ. 1866 ในช่วงเวลาดังกล่าวมีการเลือกสีน้ำเงินและสีแดงมาประกอบธง ในเดือนตุลาคม ค.ศ. 1921 รัฐธรรมนูญของลีชเทินชไตน์ประกาศใช้ธงนี้อย่างเป็นทางการ ต่อมาในปี ค.ศ. 1936 ระหว่างการแข่งขันกีฬาโอลิมปิกในปีนั้น รัฐบาลลีชเทินชไตน์พบว่าธงชาติของตนคล้ายกับธงชาติเฮติ จึงเสนอให้มีการเพิ่มรูปมงกุฎที่มุมบนด้านคันธง ธงรูปแบบดังกล่าวประกาศใช้เมื่อวันที่ 24 มิถุนายน ค.ศ. 1937

thumb|325px|center|แบบธง

 ธงในอดีต
# ซีลพิลโลว์
ซีลพิลโลว์  วงอินดี้ป็อปสัญชาติไทยจากค่าย "ปริณามมิวสิค" เป็นที่รู้จักในคอเพลงอินดี้อย่างเพลง "รองเท้าผ้าใบ" , "โพราลอยด์" และ "หนัก" ก่อนที่จะปล่อยอัลบั้มเต็มชุดแรกอย่าง "Camel Traveling" เมื่อปี 2557 วงมักเป็นที่โดดเด่นและพูดถึงอยู่บ่อยครั้งสำหรับนางเอกมิวสิควิดิโอ หลังห่างหายไปถึงสองปี โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน และ อารยา ก็อยู่เบื้องหลังวงดนตรีอย่าง Wave and So พวกเขากลับมาพร้อมซิงเกิ้ลเปิดตัวอัลบั้มชุดที่ 2 "Sensei"Seal Pillow กลับมาพร้อม “Sensei” ซิงเกิ้ลเปิดตัวอัลบั้มชุดที่ 2

 ประวัติ 
ซีลพิลโลว์มีจุดเริ่มต้นจากการเป็นเพื่อนกันในมหาลัยกรุงเทพของ เฉลิม, ปกรณ์ และอารอน รวมตันเล่นดนตรีในเวลาว่าง หลังจากเรียนจบทุกคนอยากที่จะทำเพลงของตัวเองขึ้นมา จึงนำเดโมเพลงมาเสนอกับค่ายปริณามมิวสิค จากนั้นก็ชักชวน มกรา และ อารยา ผู้ที่มีความสามารถในการแต่งเพลงให้กับศิลปินในค่ายปริณามมิวสิคเข้ามาร่วมเติมเต็มวงในที่สุด พวกเขาปล่อยซิงเกิ้ลแรกในเดือนมกราคม 2556 "รองเท้าผ้าใบ" ซึ่งติดชาร์จวิทยุต่างๆอย่างมาก ก่อนที่จะปล่อยซิงเกิ้ลลำดับที่ 2 "โพลารอยด์" ซึ่งถูกนำไปเป็นเพลงประกอบซี่รียวัยรุ่น ฮอร์โมนส์ วัยว้าวุ่น“โพลารอยด์” เพลงประกอบ Hormones วัยว้าวุ่น Season 2 ซีรีส์ที่มาแรงสุดในขณะนี้!!! จาก “Seal Pillow” และซิงเกิ้ลลำดับที่ 3 ขอเมารักให้หัวปักหัวปำ ซิงเกิ้ลลำดับที่ 4  "โอ๋" ซิงเกิ้ลลำดับที่ห้า "หนัก" และซิงเกิ้ลลำดับสุดท้าย "รมิตา" ก่อนจะปล่อยอัลบั้มเต็มชุดแรกในปี 2557 "CAMEL TRAVELING" ในระหว่างนี้มกรา มือกีตาร์ได้ลาออก ได้กฤต พรเสริมสุข มาแทนที่ โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน ก็อยู่เบื้องหลังวง Wave And so ร่วมกับอารยา และยังเป็นทีมงาน Scene Seen Space พวกเขาปล่อยซิงเกิ้ลใหม่หลังห่างหายไปสองปี  “Sensei” ซิงเกิ้ลเปิดตัวอัลบั้มชุดที่ 2

อัลบั้ม
Camel Traveling  (ออกจำหน่าย 5 พฤศจิกายน 2557)
สังกัด ปริณามมิวสิค
ทัศนศึกษา
โพลารอยด์
โอ๋ 
อยากให้
รองเท้าผ้าใบ 
อิง 
หนัก 
ชะเง้อชะแง้
รมิตา 
ขอเมารักให้หัวปักหัวปำ
แมวหาย 
ในตอนนั้น

 สมาชิก 
 สมาชิกปัจจุบัน 
เฉลิมพล สูงศักดิ์ (ร้องนำ) (2555 - ปัจจุบัน) 
อารอน อุดมลาภ (กีตาร์) (2555 - ปัจจุบัน) 
อารยา สุวรรณโกมล (กลอง)(2555 - ปัจจุบัน) 
ปกรณ์ จุฬพุฒิพงษ์ (เบส) (2555 - ปัจจุบัน) 
 กฤต พรเสริมสุข (กีตาร์) (2557 - ปัจจุบัน)

 อดีตสมาชิก 
 มกรา จิตต์เที่ยงธรรม (กีตาร์) (2555 - 2557)
# พอล มุนี
เฟรดริช เมชีแลม ไมเออร์ เวย์เซนฟรอนด์ (22 กันยายน ค.ศ. 1895 – 25 สิงหาคม ค.ศ. 1967) เป็นนักแสดงชาวอเมริกัน เกิดในลวีฟและเติบโตในชิคาโก มีผลงานการแสดงภาพยนตร์ทั้งหมด 25 เรื่อง เข้าชิงรางวัลออสการ์ 4 ครั้ง และได้รับรางวัลออสการ์ สาขานักแสดงนำชายยอดเยี่ยม จากการรับบทเป็นหลุยส์ ปาสเตอร์ ในภาพยนตร์เรื่อง The Story of Louis Pasteur (1936)Osborne, Robert; Miller, Frank. Leading Men: The 50 Most Unforgettable Actors of the Studio Era, Chronicle Books, 2006, pp. 153-155 และได้รับรางวัลนักแสดงนำชายยอดเยี่ยมจากเทศกาลภาพยนตร์นานาชาติเวนิส รวมถึงมีผลงานแสดงในละครบรอดเวย์อีกหลายเรื่อง เขายังได้รับรางวัลโทนีสาขานักแสดงนำชายยอดเยี่ยม จากการแสดงในละครบรอดเวย์เรื่อง Inherit the Wind"Paul Muni Quits Broadway Play; Has Eye Ailment", Toledo Blade newspaper, August 31, 1955

ด้านชีวิตส่วนตัว มุนีเป็นคน "ขี้อายมาก" เขาชอบอ่านหนังสือและไปเดินเล่นกับภรรยาของเขาที่เซ็นทรัลพาร์ก เขามักจะมาถึงโรงละครภายในเวลา 7.30 น. เพื่อเตรียมพร้อมสำหรับการแสดงในคืนนั้น หลังเกษียณจากการแสดงเขาอาศัยอยู่ในแคลิฟอร์เนีย และใช้เวลาไปกับการอ่านหนังสือและฟังวิทยุNew York Times, Obituary, August 26, 1967 พอล มุนี เสียชีวิตจากโรคหัวใจเมื่อวันที่ 25 สิงหาคม ค.ศ. 1967 อายุได้ 71 ปี ร่างของมุนีถูกฝังที่สุสานฟอร์เอเวอร์ฮอลลีวูด ชีวประวัติของเขาเขียนโดยเจอโรม ลอว์เรนซ์ ภาพยนตร์เพลงเรื่อง Actor: The Paul Muni Story (1978) สร้างมาจากชีวิตจริงของเขา โดยมีเฮอร์เชล เบอร์นาร์ดี แสดงนำ
# แบร์รี โคอี
แบร์รี เอส. ฮีค็อก (26 พฤศจิกายน ค.ศ. 1934 – 16 กรกฎาคม ค.ศ. 2019) เป็นนักแสดงชาวอเมริกันที่ปรากฏตัวในภาพยนตร์และโทรทัศน์ตั้งแต่ปี ค.ศ. 1956–1978 เจ้าของรางวัลลูกโลกทองคำสาขาดาวรุ่งชายแห่งปีBarry Coe (I)

 ประวัติ 
แบร์รี ฮีค็อก เกิดในลอสแอนเจลิส รัฐแคลิฟอร์เนีย พ่อของเขา ฟรานซิส เอลเมอร์ "แฟรงก์" ฮีค็อก ทำงานให้กับวอร์เนอร์บราเธอส์และเสียชีวิตด้วยอุบัติเหตุทางรถยนต์ขณะโคอีอายุได้ 6 ปี เขาเข้าเรียนที่มหาวิทยาลัยเซาเทิร์นแคลิฟอร์เนีย และถูกพบโดยแมวมองในระหว่างการเดินทางไปปาล์มสปริงส์ในช่วงกลางคริสต์ทศวรรษ 1950 หลังจากนั้น เขาได้เซ็นสัญญากับทเวนตีท์เซนจูรีฟอกซ์ในฐานะนักแสดง

ภาพยนตร์เรื่องแรก โคอีรับบทเป็นมิสเตอร์เดวิส ในภาพยนตร์เรื่อง เลิฟมีเทนเดอร์ (1956) ที่นำแสดงโดยเอลวิส เพรสลีย์ ปีถัดมา เขารับบทเป็นร็อดนีย์ แฮริงตัน ในภาพยนตร์เรื่อง เพย์ตันเพลซ อิงจากนวนิยายในชื่อเดียวกันของเกรซ เมทาลีอัส ในปี ค.ศ. 1958 เขาปรากฏตัวในภาพยนตร์เรื่อง เดอะบาร์วาดอส ของเฮนรี คิง และในปี ค.ศ. 1959 ในภาพยนตร์เรื่อง บัตน็อตฟอร์มี ของวอลเตอร์ แลง

ในปี ค.ศ. 1960 โคอีรับบทเป็นสตู คริสเตียน ใน วันฟุตอินเฮลล์ ร่วมกับแอลัน แลดด์และดอน เมอร์เรย์ ภาพยนตร์เกี่ยวกับชายคนหนึ่งที่สูญเสียภรรยาไป เพราะไม่สามารถจ่ายค่ารักษาได้ ในปีเดียวกันนั้นเอง โคอีได้รับรางวัลลูกโลกทองคำสาขาดาวรุ่งชายแห่งปี ร่วมกับเจมส์ ชิเกตา, ทรอย ดอนนาฮิว และจอร์จ แฮมิลตัน

ในปี ค.ศ. 1962 เขารับบทเป็นฟีลอนใน เดอะทรีฮันเดรดสปาร์ตันส์ ในปี ค.ศ. 1966 ผู้ช่วยด้านการสื่อสารใน ท่องทะเลเลือด และวอลต์ คิลบี ใน เดอะแคต เขายังรับบทเป็นเฟรด เซาน์เดอส์ ใน ดอกเตอร์เดธ: ซีกเกอร์ออฟโซลส์ ในปี ค.ศ. 1973 และรับบทเป็นนักข่าวในภาพยนตร์ชีวประวัติเรื่อง แมกอาร์เธอร์ แสดงนำโดยนักแสดงเจ้าของรางวัลออสการ์อย่าง เกรกอรี เพก และแสดงภาพยนตร์เป็นครั้งสุดท้ายในบทบาทอาจารย์สอนดำน้ำ ทอม แอนดรูส์ ในภาพยนตร์เรื่อง จอว์ส 2

ด้านชีวิตส่วนตัว โคอีแต่งงานกับชาวนอร์เวย์ชื่อ โจรันน์ คริสเตียนเซน (Jorunn Kristjansen) อดีตนางงามจักรวาล 1959 ซึ่งตอนนี้ทำงานเป็นจิตรกร (เกิด ค.ศ. 1940) ลูกชายของพวกเขาชื่อ วิลเลียม ชีว์ โคอี (เกิด ค.ศ. 1966) หลังจากอำลาวงการแสดง โคอีเปิดธุรกิจด้านอาหารเสริมและอาศัยอยู่ในเบรนต์วูด ลอสแอนเจลิส เป็นเวลาหลายปี และเสียชีวิตเมื่อวันที่ 16 กรกฎาคม ค.ศ. 2019 ด้วยโรคไขกระดูกเสื่อม

 ผลงานการแสดง 
 ภาพยนตร์ 
 1956: เลิฟมีเทนเดอร์
 1957: เพย์ตันเพลซ
 1958: เดอะบาร์วาดอส
 1959: อะไพรเวทส์แอฟแฟร์
 1959: บัตน็อตฟอร์มี
 1960: วันฟุตอินเฮลล์
 1960: เดอะวิซาร์ดออฟแบกแดด
 1962: ดอกเตอร์เดธ: ซีกเกอร์ออฟโซลส์
 1965: อะเลตเตอร์ทูแนนซี
 1966: เดอะแคต
 1966: ท่องทะเลเลือด
 1971: เดอะเซเวนมินิตส์
 1972: วันมินิตบีฟอร์เด
 1973: ดอกเตอร์เดธ: ซีกเกอร์ออฟโซลส์'
 1976: อีลออมเบร์เดนูโด 1977: แมกอาร์เธอร์ 1978: จอว์ส 2 ละครโทรทัศน์ 
 1956: ไชแอนน์ 1955, 1957: เดอะทเวนตีท์เซนจูรีฟอกซ์อาวเออร์ 1961–1962: ฟอลโลเดอะซัน 1962: โบนันซา 1966: โวยาจทูเดอะบอตทอมออฟเดอะซี 1970: แบร็กเคนเวิลด์ 1971: มิชชัน: อิมพอสซิเบิล 1974: เจเนอรัลฮอสพิทัล 1975: เดอะแมรีไทเลอร์มัวร์โชว์ 1976: อาร์เธอร์เฮลีย์เดอะมันนีเชนเจอส์ 1977: เอบีซีอาฟเตอร์สคูลสเปเชียลส์''
# พโยม จุลานนท์
พันโท พโยม จุลานนท์ (12 มีนาคม พ.ศ. 2452 - 7 กันยายน พ.ศ. 2523) เป็นทหารบกและนักการเมืองชาวไทย หัวหน้าพรรคคอมมิวนิสต์แห่งประเทศไทย เป็นบิดาของ พลเอก สุรยุทธ์ จุลานนท์ นายกรัฐมนตรีไทยคนที่ 24 และประธานองคมนตรีไทยคนปัจจุบันชีวประวัติ พโยม จุลานนท์

 ประวัติ 
พโยมเกิดที่ตำบลคลองกระแชง อำเภอเมือง จังหวัดเพชรบุรี เป็นบุตรของพระยาวิเศษสิงหนาท (ยิ่ง จุลานนท์) แห่งเมืองเพชรบุรี ต้นตระกูลจุลานนท์ กับคุณหญิงเก๋ง วิเศษสิงหนาท อีกทั้งยังเป็นบุตรเขยของพระยาศรีสิทธิสงคราม (ดิ่น ท่าราบ) พโยมกลายเป็นพันธมิตรของ จอมพล แปลก พิบูลสงคราม ในคราวรัฐประหาร พลเรือตรี ถวัลย์ ธำรงนาวาสวัสดิ์และ ปรีดี พนมยงค์ ในปี พ.ศ. 2490 หลังจากนั้นพโยมก็ไม่เห็นด้วยกับหัวหน้าคณะรัฐประหารและเริ่มปฏิวัติล้มเหลว พโยมจึงต้องลี้ภัยไปยังประเทศจีน ผ่านทางอำเภอแม่สาย และประเทศพม่าพโยมจึงต้องลี้ภัยไปยังประเทศจีน

พโยมกลับมาประเทศไทยอีกครั้งในปี พ.ศ. 2500 เพื่อลงเลือกตั้งทั่วไปในเดือนมีนาคม และได้เป็นสมาชิกสภาผู้แทนราษฎรจังหวัดเพชรบุรี ในปีเดียวกันจอมพล สฤษดิ์ ธนะรัชต์ รัฐประหารรัฐบาลจอมพล แปลก พิบูลสงคราม พโยมก็ได้ลาครอบครัวไปปฏิบัติการใต้ดิน โดยใช้ชื่อ สหายตู้คำตัน ภายหลังจากการเข้าร่วมเป็นสมาชิกคณะกรรมการกลางพรรคคอมมิวนิสต์แห่งประเทศไทย พโยมได้รับการแต่งตั้งเป็นเสนาธิการกองทัพปลดแอกประชาชนไทยรับการแต่งตั้งเป็นเสนาธิการกองทัพปลดแอกประชาชนไทย

พโยมสมรสกับอัมโภช ท่าราบ มีบุตร 3 คน คือ 

 อัมพร ทีขะระ
 พลเอก สุรยุทธ์ จุลานนท์
 นภาวดี ศิริภักดี

ภายหลังการหลบซ่อนตัวและสงครามซ่องโจรเป็นระยะเวลาเกือบทศวรรษ พโยมเป็นโรคหัวใจล้มเหลว ต้องนำตัวไปรักษาตัวที่ปักกิ่งในปี พ.ศ. 2521 และได้เสียชีวิตในเวลาต่อมา

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เล่ม ๕๙ ตอน ๖๑ ง หน้า ๒๑๑๘, ๑๘ กันยายน ๒๔๘๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์  เล่ม ๕๘ ตอน ๐ ง, หน้า ๒๙๘๐, ๑๘ กันยายน ๒๔๘๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๕๘ ตอนที่ ๐ ง หน้า ๑๐๔๕, ๒ พฤษภาคม ๒๔๘๔
ราชกิจจานุเบกษา, แจ้งความ เรื่อง พระราชทานเหรียญพิทักษ์รัฐธรรมนูญ เล่ม ๕๑ ตอน ๐ ง หน้า ๒๒๔๙, ๗ ตุลาคม ๒๔๗๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา เล่ม ๖๑ ตอน ๖๐ ง หน้า ๑๘๕๔, ๒๖ กันยายน ๒๔๘๗
# จัสต์คอส 3
จัสต์คอส 3  เป็นวิดีโอเกมแอ็กชันผจญภัยโลกเปิด พัฒนาโดยทีมแอวาลานช์สตูดิโอส์ และจำหน่ายโดยสแควร์อีนิกซ์ เกมเปิดตัวในวันที่ 11 พฤศจิกายน ค.ศ. 2014 เป็นเกมที่สามในเกมชุดจัสต์คอส และเป็นภาคต่อของเกมจัสต์คอส 2 ที่จำหน่ายในปี ค.ศ. 2010 เกมจำหน่ายทั่วโลกในวันที่ 1 ธันวาคม ค.ศ. 2015 สำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน

เนื้อเรื่องเริ่มขึ้นหลังเหตุการณ์ภาคที่แล้วหกปี จัสต์คอส 3 เล่าเกี่ยวกับตัวเอก ริโก โรดริเกซ ขณะเขาเดินทางกลับมาที่ เมดิชี ประเทศสมมุติแถบเมดิเตอร์เรเนียน บ้านเกิดของเขา ภายใต้การปกครองของนายพลเซบาสเตียโน ดี ราเบโย ผู้นำเผด็จการ เกมเล่นด้วยมุมมองบุคคลที่สาม และให้ผู้เล่นสำรวจเกาะเมดิชีในสภาพแวดล้อมแบบปลายเปิด

จัสต์คอส 3 ได้รับคำวิจารณ์ทั่วไปในด้านดี นักวิจารณ์ยกย่องระบบเกมปลายเปิด กลไกการทำลายล้าง และการเลื่อนระดับตัวสนับสนุนของผู้เล่น ขณะที่มีข้อตำหนิในเรื่องเนื้อเรื่อง ซึ่งมองว่าธรรมดาและไม่มีแรงบันดาลใจ และนักวิจารณ์หลายคนสังเกตถึงปัญหาเกี่ยวกับสมรรถนะ โดยเฉพาะในคอนโซลเกม

 เชิงอรรถ
# วอลเลย์บอลชายชิงแชมป์โลก รุ่นอายุไม่เกิน 19 ปี 2017
วอลเลย์บอลชายชิงแชมป์โลก รุ่นอายุไม่เกิน 19 ปี 2017  จะจัดขึ้นเป็นครั้งที่ 3 ของการแข่งขัน และเป็นการแข่งขันชิงแชมป์โลกสำหรับทีมชาติที่มีอายุไม่เกิน 19 ปี โดยอยู่ภายใต้การกำกับของสหพันธ์วอลเลย์บอลระหว่างประเทศ (FIVB) ซึ่งมีกำหนดจัดขึ้นที่ประเทศบาห์เรน ระหว่างวันที่ 25 สิงหาคม – 3 กันยายน ค.ศ. 2017

 การคัดเลือก 
สหพันธ์วอลเลย์บอลระหว่างประเทศได้เสนอข้อเสนอเพื่อปรับปรุงจำนวนทีมที่เข้าร่วมแข่งขันในชิงแชมป์โลกสำหรับอายุไม่เกิน 19 ปี

วิธีการเข้ารอบคัดเลือกวันที่สนามจำนวนประเทศที่ผ่านการคัดเลือกประเทศเจ้าภาพ2 กุมภาพันธ์ 2016 โลซาน1ชิงแชมป์นอร์เซกา 201624–29 มิถุนายน 2016 ฮาวานา2ชิงแชมป์แอฟริกา 20168–10 กันยายน 2016 กะลีเบีย2ชิงแชมป์อเมริกาใต้ 20165–9 ตุลาคม 2016 ลิมา2แพน-อเมริกันคัพ 2017อเมริกาใต้20–25 มีนาคม 2017 มอนเตร์เรย์1นอร์เซกา2ชิงแชมป์เอเชีย 201728 มีนาคม – 5 เมษายน 2017 เนปยีดอ4ชิงแชมป์ยุโรป 201722–30 เมษายน 2017 เยอร์ ปูคอฟ6รวม20

 การแบ่งกลุ่ม 
การจับสลากรอบแบ่งกลุ่มจัดขึ้นที่เมืองมานามา ประเทศบาห์เรน ในวันที่ 20 พฤษภาคม ค.ศ. 2017 บาห์เรนในฐานะประเทศเจ้าภาพได้รับให้เป็นทีมวางของกลุ่ม A และอีก 7 ทีมแรกจากอันดับโลก ณ เดือนมกราคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก สำหรับ 12 ทีมที่เหลือจะถูกจับสลากในสามแถวถัดไป โดยตัวเลขในวงเล็บเป็นลำดับจากอันดับโลก 

กลุ่ม Aกลุ่ม Bกลุ่ม Cกลุ่ม D (38) (1) (2) (3) (7) (6) (5) (4) (31) (9) (18) (12) (13) (11) (27) (8) (15) (21) (10) (32)

 รอบแบ่งกลุ่ม 
เวลาในตารางการแข่งเป็นเวลาท้องถิ่น UTC+03:00 

 ผ่านเข้ารอบ 16 ทีมสุดท้าย ผ่านเข้ารอบจัดอันดับ 17–20

 กลุ่ม A 

|}

|}

 กลุ่ม B 

|}

|}

 กลุ่ม C 

|}

|}

 กลุ่ม D 

|}

|}

 รอบสุดท้าย 
เวลาในตารางการแข่งเป็นเวลาท้องถิ่น UTC+03:00

รอบจัดอันดับ 17–20

|}

|}

 รอบ 16 ทีมสุดท้าย 

รอบ 16 ทีมสุดท้าย

|}

รอบก่อนรองชนะเลิศ

|}

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

รอบจัดอันดับที่ 5–8

รอบจัดอันดับที่ 5–8

|}

รอบชิงอันดับที่ 7

|}

รอบชิงอันดับที่ 5

|}

รอบจัดอันดับที่ 9 –16

รอบจัดอันดับที่ 9–16

|}

รอบจัดอันดับที่ 13–16

|}

รอบจัดอันดับที่ 9–12

|}

รอบชิงอันดับที่ 15

|}

รอบชิงอันดับที่ 13

|}

รอบชิงอันดับที่ 11

|}

รอบชิงอันดับที่ 9

|}
# วิชชาธรรมกาย
วิชชาธรรมกาย เป็นวิธีเจริญกรรมฐานที่พระมงคลเทพมุนี (สด จนฺทสโร) ค้นพบในปี พ.ศ. 2459 ต่อมาจึงแพร่หลายในประเทศไทยและขยายไปยังประเทศอื่น ๆ ในเอเชียตะวันออกเฉียงใต้  และปัจจุบันได้ขยายไปยังภูมิภาคต่างๆทุกทวีปทั่วโลก Dhammakaya Foundation  Asia Redux
Conceptualizing a Region for Our Times, p.71 

วิชชาธรรมกายคืออะไร ?
คำว่า วิชชาธรรมกาย ที่ใช้กันอยู่ มีกล่าวถึงเป็นสองนัย
คือ 1.ในความหมายดั้งเดิม คำว่า “วิชชาธรรมกาย” เป็นคำสมาส ของศัพท์ 2 ศัพท์คือ “วิชชา” (ความรู้แจ้ง) กับ “ธรรมกาย” รวมความได้ว่า “ความรู้แจ้งที่เกิดจากการเห็นแจ้งด้วยญาณทัสนะของธรรมกาย” 

ความรู้แจ้งเหล่านี้เช่นวิชชาสาม, วิชชาแปด, อภิญญาหก, ปฏิสัมภิทาญาณสี่, และวิโมกข์แปด เป็นต้น อันส่งผลให้ผู้ปฏิบัติสามารถบรรลุมรรคผลนิพพาน ได้ในที่สุด

2. อีกความหมายหนึ่งที่ใช้กันอยู่ หมายถึง “วิธีเจริญกรรมฐานเพื่อให้เข้าถึงพระธรรมกาย” (Dhammakaya Meditation) หนังสือ ถาม-ตอบ ข้อสงสัยเรื่องธรรมกาย1   ในสายกรรมฐานของพระมงคลเทพมุนี หรือบางท่านเรียกว่า "สายธรรมกาย" (Dhammakaya Tradition) 

วิชชาธรรมกายใช้คำบริกรรมว่า "สัมมาอะระหัง" ขณะเจริญกรรมฐาน บางท่านจึงเรียกสำนักกรรมฐานสายนี้ว่าสายบริกรรม สัมมา–อรหัง โดยถือเป็นหนึ่งในห้าสายปฏิบัติตามหลักมหาสติปัฏฐานสูตรที่ได้รับการรับรองจากสำนักงานพระพุทธศาสนาแห่งชาติ

ปัจจุบันวิชชาธรรมกายมีการสอนและสืบทอดการปฏิบัติในหลายสำนักที่โดดเด่น เช่นวัดปากนำ้ภาษีเจริญ วัดพระธรรมกาย วัดหลวงพ่อสดธรรมกายาราม ฯลฯ ในส่วนของวัดพระธรรมกายนั้นได้มีการนำเทคโนโลยีมาช่วยเผยแผ่เช่น โซเชี่ยมมีเดียรูปแบบต่างๆ รวมถึงสถานีโทรทัศน์ ที่สามารถรับชมได้จากทั่วโลก Global Buddhist Network Channel

 วิธีฝึก 
วิธีฝึกคือให้ผู้ปฏิบัตินึกถึงดวงแก้วกลมใสที่ฐานแรกตรงปากช่องจมูก พร้อมกับบริกรรมว่า "สัมมาอะระหัง" จากนั้นนึกเลื่อนดวงแก้วนั้นผ่านฐานต่าง ๆ จนไปหยุดที่ศูนย์กลางกายเหนือระดับสะดือ 2 นิ้วมือ รวมใจให้หยุดลงไปที่ศูนย์กลางนี้ แล้วจะเห็นดวงแก้วที่ละเอียดกว่าซ้อนในดวงแก้วเดิมไปเรื่อย ๆ จากเป็นดวงศีล สมาธิ ปัญญา ดวงวิมุตติ ดวงวิมุตติญาณทัสสนะ มาเห็นเป็นกายมนุษย์ละเอียด จนเป็นกายทิพย์ กายพรหม และกายธรรม (หรือธรรมกาย) ซึ่งละเอียดเป็นลำดับกระทั่งเมื่อถึงกายพระอรหัตละเอียดแล้ว เจริญภาวนาต่อไปก็จะสามารถหลุดพ้นจากกิเลสอย่างถาวรเป็นสมุจเฉทปหานได้

สายธรรมกายเชื่อว่าธรรมกายพระอรหัตเป็นกายที่เที่ยงแท้ เป็นสุข และเป็นอัตตาที่แท้จริง เพราะเป็นพระนิพพานธาตุ เป็นอมตะ สถิตอยู่ในอายตนะนิพพานตลอดไป
# โบตอ
โบตอ เป็นเทศบาลในจังหวัดแอน ในแคว้นโอดฟร็องส์ ทางตอนเหนือของประเทศฝรั่งเศส

 จำนวนประชากร
# เพอริโซมา พูเดนส์
เพอริโซมา พูเดนส์ เป็นสายพันธุ์ของมอดวงศ์ผีเสื้อหนอนคืบhttp://www.catalogueoflife.org/annual-checklist/2011/search/all/key/Perizoma+pudens/match/1
# ธงชาติบอสเนียและเฮอร์เซโกวีนา
ธงชาติบอสเนียและเฮอร์เซโกวีนา เป็นธงพื้นสีน้ำเงิน ภายในมีสามเหลี่ยมสีเหลืองที่ด้านมุมฉากอยู่ด้านบนธง ด้านตรงข้ามมุมฉากประดับด้วยดาวห้าแฉกสีขาวเต็มดวง 7 ดวง ส่วนปลายของด้านตรงข้ามมุมฉากทั้งสองด้านมีดาวห้าแฉกสีขาวครึ่งดวง 2 ดวง โดยสามเหลี่ยมแทนกลุ่มชนหลักสามกลุ่มในประเทศ ได้แก่ ชาวบอสนีแอก, ชาวโครแอตและชาวเซิร์บhttp://www.independent.co.uk/news/outside-world-chooses-new-flag-for-bosnia-1142950.html นอกจากนี้ยังใช้แทนดินแดนของบอสเนียและเฮอร์เซโกวีนาที่มีรูปร่างคล้ายสามเหลี่ยม ดาวแทนทวีปยุโรปและการเรียงตัวของดาวแทนจำนวนที่ไม่สิ้นสุด สีน้ำเงินและสีเหลืองมาจากธงยุโรปที่ใช้ในสภายุโรปและสหภาพยุโรป สีของธง 3 สีคือขาว, น้ำเงินและเหลืองแทนความเป็นกลางและสันติภาพ

 ธงในอดีต
# เครมลินแห่งมอสโก
เครมลินแห่งมอสโก  หรือเรียกอย่างง่ายว่า เครมลิน เป็นหมู่ตึกและป้อมปราการในมอสโก ประเทศรัสเซียPaul, Michael C. (มกราคม 2004). "The Military Revolution in Russia 1550–1682". The Journal of Military History. 68 (1): 31. . S2CID 159954818. ตั้งอยู่ในใจกลางเมืองหลวงของประเทศ เป็นที่รู้จักกันดีที่สุดในบรรดา เครมลิน (หรือที่เรียกว่า ป้อมรัสเซีย) และประกอบด้วยพระราชวัง 5 หลัง, โบสถ์ 4 แห่ง, และกำแพงเครมลิน รวมทั้งหอคอยเครมลิน ภายในกลุ่มอาคารนี้คือ พระราชวังเครมลินซึ่งเคยเป็นที่พำนักของจักรพรรดิแห่งรัสเซีย ปัจจุบันเป็นที่พำนักทางการของประธานาธิบดีแห่งสหพันธรัฐรัสเซีย เครมลินตั้งอยู่เหนือแม่น้ำมอสโควาทางทิศใต้, มหาวิหารเซนต์บาซิล และ จัตุรัสแดงทางทิศตะวันออก และสวนอเล็กซานเดอร์ทางทิศตะวันตก

คำว่า เครมลิน หมายถึง 'ป้อมปราการในเมือง' ในภาษารัสเซีย และมักถูกใช้ในทางอุปมานิยมในการเมืองระหว่างประเทศเพื่อหมายถึง รัฐบาลของสหพันธรัฐรัสเซีย เช่นเดียวกัน ในช่วงสงครามเย็นมันถูกใช้เพื่อหมายถึงรัฐบาลสหภาพโซเวียตซึ่งทำงานจากเมืองนี้ในสาธารณรัฐสังคมนิยมโซเวียตแห่งรัสเซีย คำว่า "Kremlinology" เกี่ยวข้องกับการใช้คำอุปมาและหมายถึงการศึกษาการเมืองของโซเวียตและรัสเซีย

เครมลินเปิดให้ประชาชนทั่วไปเข้าชม โดยมีการทัวร์ที่มีการควบคุม; พิพิธภัณฑ์เครมลินมอสโกรายงานว่าได้ดึงดูดผู้เข้าชม 1,024,610 คนในปี ค.ศ. 2023

 หมายเหตุ
# ร็อบเบอส์ (เพลง)
"ร็อบเบอส์"  เป็นเพลงของวงดนตรีแนวร็อกชาวอังกฤษ เดอะไนน์ทีนเซเวนตีไฟฟ์ เพลงออกจำหน่ายในวันที่ 26 พฤษภาคม ค.ศ. 2014 ผ่านสังกัดเดอร์ตีฮิต เป็นซิงเกิลที่หกจากอัลบั้มเปิดตัวที่มีชื่อเดียวกับตัวเอง

 เบื้องหลัง 
"ร็อบเบอส์" เป็นเพลงเกี่ยวกับความรักมีแรงบันดาลใจจากภาพยนตร์แนวอาชญากรรม-ตลกหนักเรื่อง  โรมานซ์ ห่ามเดือด (1993) โดยนำบุคลิกของแพทริเซีย อาร์เควตต์ที่รับบทเป็นแอละแบมา วิตแมน มาเป็นต้นแบบ

หลังจากเพลงถูกปล่อยออกมา "ร็อบเบอส์" อยู่อันดับที่ 179 บนชาร์ตซิงเกิลแห่งสหราชอาณาจักร

 มิวสิกวิดีโอ 
มิวสิกวิดีโอเพลง "ร็อบเบอส์" เผยแพร่ครั้งแรกในวันที่ 27 เมษายน ค.ศ. 2014 กำกับโดยทิม แมตเทีย วิดีโอพูดถึงคู่รักคู่หนึ่งที่ปล้นร้านค้าเพื่อหาเงินไป "ซื้อแอลกอฮอล์และยาเสพติด"

 คณะทำงาน 
คณะทำงานปรับปรุงจากโน้ตในอัลบั้ม เดอะไนน์ทีนเซเวนตีไฟฟ์

 ไมก์ ครอสซีย์ – ผสมเสียงและผลิตเพลง
 ไมก์ สพิงก์ – ปรับแต่งเสียง
 โจนาธาน กิลมอร์ – ปรับแต่งเสียงโปรทูลส์และโปรแกรมเพิ่มเติม
 โรบิน ชมิดต์ – ควบคุม
 แมทธิว ฮีลี – ร้องนำและกีตาร์
 อดัม ฮันน์ – กีตาร์
 จอร์จ แดเนียล – กลอง
 รอสส์ แมคโดนัลด์ – กีตาร์เบส

 ชาร์ต 
 ปี (2014) ตำแหน่งสูงสุด UK Singles (Official Charts Company) 179

 การออกจำหน่าย 
 ประเทศ วันที่ รูปแบบ สังกัด สหราชอาณาจักร 26 พฤษภาคม ค.ศ. 2014 รายการเพลงยอดนิยมร่วมสมัย เดอร์ตีฮิต
# การเลือกตั้งประธานาธิบดีประเทศเวียดนาม ค.ศ. 2007
การเลือกตั้งประธานาธิบดีประเทศเวียดนาม ค.ศ. 2007 เกิดขึ้นเมื่อวันที่ 24 กรกฎาคม ค.ศ. 2007 เป็นการเลือกตั้งทางอ้อม ซึ่งเหงียน มิญ เจี๊ยต ได้รับคะแนนโหวตมากถึง 98.78% และได้เป็นประธานาธิบดีประเทศเวียดนามhttp://english.people.com.cn/90001/90777/6219395.htmlhttp://english.people.com.cn/90001/90777/6222838.html